69 



atter giver noget bedre Udbytte, mødes Folk, der ere paa Jagt 

 i de to Fjorde, ofte herinde, og da Grønlændere langvejs fra 

 benytte de store Jagtdistrikter, der findes i disse Egne, hænder 

 det ikke sjeldent, at Folk helt oppe fra Discobugten og fra 

 Sukkertoppen mødes her. 



Til Bedømmelse af den Slammængde, som Elvene, der 

 have deres Udløb i Søndre Strømfjordens to Arme, medføre, 

 har Assistent Rørdam undersøgt de hjembragte Vandprøver og 

 fundet følgende Resultater 1 ); 



Da vi efter Undersøgelsen i Fjordens inderste Del vare langt 

 henne i August, maatte vi tænke paa at nærme os Kolonien 

 Sukkertoppen for at være i Nærheden, hvis det Skib, med 

 hvilket vi agtede at rejse hjem, skulde ankomme; vi maatte 

 derfor skynde os ud af Fjorden og fik ikke Lejlighed til at ud- 

 føre en Oplodning af Fjorden, som sikkert vilde have givet ret 

 interessante Resultater. Paa Grund af den haarde Strøm vil 

 det dog vist høre til Umulighederne at foretage Lodninger i 

 Fjordens yderste Del, i det Mindste med Konebaad, og derved 

 vil jo rigtignok en Del af Interessen ved en saadan Undersøgelse 

 gaa tabt. 



') Det maa her ikke oversees, at Bedommelsen kun kan være meget til- 

 nærmelsesvis. For at naa et nøjagtigt Resultat burde Prøver tages 

 gjennem et længere Tidsrum. Smlgn. hermed Mængden af opslemmede 

 Bestanddele i Elvene, der flyde ud i N. Isoitok og N. Strømfjord. II. 

 S. 145. 



